വധശിക്ഷ എന്ന് ? ജയിലുകളില് തൂക്കുകയര് വിധിക്കപ്പെട്ട് 16 പേര് പൂജപ്പുര സെന്ട്രല് ജയിലില് മാത്രം 10 പേര് കേരളത്തിലെ ജയിലുകള് നിറയുന്നു സിജോ പൈനാടത്ത്കൊച്ചി: കേരളത്തിലെ മൂന്നു സെന്ട്രല് ജയിലുകളിലായി വധശിക്ഷ കാത്ത് 16 തടവുകാര്. പെരുമ്ബാവൂരിലെ ജിഷ കൊലക്കേസ് പ്രതി അമിറുള് ഇസ്ലാം ഉള്പ്പടെയുള്ളവര് ശിക്ഷ നടപ്പാക്കുന്നതിനുള്ള ദിവസങ്ങളെണ്ണിയും അപ്പീല് അപേക്ഷകളില് കോടതിയുടെ കനിവു കാത്തും വര്ഷങ്ങളായി ജയിലുകളിലുണ്ടെന്നു വിവരാവകാശ രേഖകള് വ്യക്തമാക്കുന്നു. രാജ്യത്ത് വധശിക്ഷയ്ക്കു വിധിക്കപ്പെട്ടവരുമായി ബന്ധപ്പെട്ട 40 കേസുകള് വേഗത്തില് തീര്പ്പാക്കാന് സുപ്രീംകോടതി നടപടികള് ആരംഭിക്കാനിരിക്കെയാണു കേരളത്തിലെ സെന്ട്രല് ജയിലുകളില് നിന്നുള്ള ഈ വിവരം പുറത്തുവരുന്നത്. വേഗത്തില് ശിക്ഷ നടപ്പാക്കാന് സുപ്രീം കോടതി പരിഗണിക്കുന്ന കേസുകളില് കേരളത്തിലെ ജയിലുകളിലുള്ള രണ്ടു പ്രതികളുണ്ട്.കീഴ്ക്കോടതി വധശിക്ഷ വിധിച്ചശേഷം അപ്പീല് അപേക്ഷകളുമായി 15 വര്ഷമായി ജയിലുകളില് കിടക്കുന്ന പ്രതികളും കേരളത്തിലുണ്ട്. പൂജപ്പുര സെന്ട്രല് ജയിലിലാണു വധശിക്ഷയ്ക്കു വിധിക്കപ്പെട്ട കൂടുതല് പേരുള്ളത്. പത്തു പേരാണ് ഇവിടെ തൂക്കുക്കയര് കാത്തിരിക്കുന്നത്. ഇതില് രണ്ടു പേരുടെ കേസുകള് സുപ്രീം കോടതി വേഗത്തില് തീര്പ്പാക്കാന് പരിഗണിക്കുന്നതിലുണ്ട്. The post വധശിക്ഷ എന്ന് ? ജയിലുകളില് തൂക്കുകയര് വിധിക്കപ്പെട്ട് 16 പേര് പൂജപ്പുര സെന്ട്രല് ജയിലില് മാത്രം 10 പേര് കേരളത്തിലെ ജയിലുകള് നിറയുന്നു appeared first on RashtraDeepika.